ผ่านอยู่หลายรอบ ว่าจะลอง แต่ก็ไม่ได้สักที วันนี้ก่อนกลับก็เลยแวะมาสักหน่อย วันนี้จัดไป 4 อย่าง ว่ากันทีละอย่างเลยนะครับ
เนื้อเอ็นตุ๋น - รสชาติกำลังดี เอ็นนุ่มกำลังดี แต่ผมรู้สึกว่าส่วนที่เป็นเนื้อมันแห้ง ๆ เหนียวไปหน่อย
เป็ดอบ - ก็เป็ดย่างเรา ๆ นี่แหละ ออกมาดีเลยครับจานนี้ เนื้อนุ่ม หนังกรอบ แต่แอบติดแพง (290)
บะหมี่เกี๊ยวกุ้ง - อร่อยครับ น้ำซุปกลมกล่อม เส้นบะหมี่แบบเส้นเล็ก ๆ เกี๊ยวก็อร่อยดี
ข้าวหน้าหมูแดง - จริง ๆ จานนี้เป็นอะไรที่หวังไว้มาก เพราะปกติไปกินหมูแดงฮ่องกงที่ไหนก็อร่อยเกือบหมด แต่ขอบอกว่าแอบผิดหวังกับที่นี่ คือเกือบทุกอย่างดีหมด หน้าตา สีสัน ความนุ่ม แต่เค็มมาก เค็มจนแสบลิ้นกันเลย
สรุปค่าเสียหายวันนี้ 780 บาท เพราะอยากลองหลาย ๆ อย่าง ถ้ามาคนเดียวกินข้าว/บะหมี่แค่จานเดียวก็ประมาณร้อยกว่าบาทครับ